उत्तर और दक्षिण कोरिया के बीच गोलाबारी  
उत्तर कोरिया ने दक्षिण कोरिया से लगे विवादित समुद्र सीमा के समीप तोपों से हमले किए। जवाब में दक्षिण कोरिया की फौज ने भी तोपों से गोलाबारी की।
उत्तर कोरिया ने बुधवार को दक्षिण कोरिया से लगे विवादित समुद्र सीमा के समीप तोपों से हमले किए। जवाब में दक्षिण कोरिया की फौज ने भी तोपों से गोलाबारी की।  समाचार एजेंसी 'आरआईए नोवोस्ती' के मुताबिक समाचार एजेंसी 'योनहाप' ने दक्षिण कोरिया रक्षा मंत्रालय के एक अधिकारी के हवाले से बताया कि उत्तर कोरिया द्वारा तोपों से दागे गए गोले येंगप्यांग द्वीप पर गिरे। इन हमलों में अभी किसी के हताहत होने की सूचना नहीं है।  दक्षिण कोरिया के 'वाईटीएन टीवी' के मुताबिक उत्तर कोरिया की फौज पीला सागर की सीमा के पास युद्धाभ्यास कर रही है। उसने यह उकसावे की कार्रवाई की है।  ज्ञात हो कि उत्तर कोरिया ने दक्षिण कोरिया के एक युद्धपोत को डुबोने के कुछ ही महीनों बाद पिछले साल नवम्बर में येंगप्यांग द्वीप पर तोपों से हमले किए थे। इन हमलों में चार लोग मारे गए थे।